বিদ্যালয় সূত্রে জানা গেছে, ১৯৭৩ খ্রিস্টাব্দে প্রতিষ্ঠিত বিদ্যালয়টি ২০১৭ খ্রিস্টাব্দে তিনতলা নতুন ভবন নির্মাণ করা হয়। নতুন ভবন হওয়ার পর বিদ্যালয় পরিচালনা পরিষদের সভাপতি ও সাবেক ইউপি সদস্য মো: ইছহাক হাওলাদার বিদ্যালয় ভবনের নীচতলার পুরো অংশ দখল করে সেটাকে তার ধান রাখার গুদাম বানিয়েছেন। শুধু গুদাম বানিয়েই ক্ষান্ত হননি সভাপতি ইছহাক হাওলাদার, সেখানে আবার মেশিন বসিয়ে ধান এবং চাল মাড়াই করছেন। নিজের ধান এবং চাল মাড়াইসহ বাণিজ্যিকভাবেও আশপাশের ধান-চাল মাড়াইয়ের কাজটিও করছেন তিনি। বিদ্যালয়ের ক্লাস চলার সময় দুটি মেশিনের প্রচ-শব্দের কারণে শিক্ষক ও শিক্ষার্থীরা ক্লাস করতে পারেন না। তখন নিরুপায় হয়ে শিক্ষার্থীরা ক্লাস ছেড়ে বাড়ি চলে যান আর শিক্ষকরা অসহায়ের মত দাঁড়িয়ে থাকেন।